**ผลการประเมินคุณภาพภายนอกรอบสาม**

**ระดับการศึกษาขั้นพื้นฐาน**

| **ตัวบ่งชี้** | **น้ำหนักคะแนน** | **คะแนนที่ได้** | **ระดับคุณภาพ** |
| --- | --- | --- | --- |
| **กลุ่มตัวบ่งชี้พื้นฐาน** |  |  |  |
| ตัวบ่งชี้ที่ ๑ ผู้เรียนมีสุขภาพกายและสุขภาพจิตที่ดี | ๑๐.๐๐ | ๘.๘๐ | ดี |
| ตัวบ่งชี้ที่ ๒ ผู้เรียนมีคุณธรรม จริยธรรมและค่านิยมที่พึงประสงค์ | ๑๐.๐๐ | ๙.๒๒ | ดีมาก |
| ตัวบ่งชี้ที่ ๓ ผู้เรียนมีความใฝ่รู้ และเรียนรู้อย่างต่อเนื่อง | ๑๐.๐๐ | ๙.๒๔ | ดีมาก |
| ตัวบ่งชี้ที่ ๔ ผู้เรียนคิดเป็น ทำเป็น | ๑๐.๐๐ | ๙.๓๒ | ดีมาก |
| ตัวบ่งชี้ที่ 5 ผลสัมฤทธิ์ทางการเรียนของผู้เรียน | ๒๐.๐๐ | ๘.๘๙ | พอใช้ |
| ตัวบ่งชี้ที่ 6 ประสิทธิผลของการจัดการเรียนการสอนที่เน้นผู้เรียนเป็นสำคัญ | ๑๐.๐๐ | ๙.๐๐ | ดีมาก |
| ตัวบ่งชี้ที่ 7 ประสิทธิภาพของการบริหารจัดการและการพัฒนาสถานศึกษา | ๕.๐๐ | ๕.๐๐ | ดีมาก |
| ตัวบ่งชี้ที่ 8 พัฒนาการของการประกันคุณภาพภายในโดยสถานศึกษาและต้นสังกัด | ๕.๐๐ | ๔.๘๖ | ดีมาก |
| **กลุ่มตัวบ่งชี้อัตลักษณ์** |  |  |  |
| ตัวบ่งชี้ที่ 9 ผลการพัฒนาให้บรรลุตามปรัชญา ปณิธาน/วิสัยทัศน์ พันธกิจ  และวัตถุประสงค์ของการจัดตั้งสถานศึกษา | ๕.๐๐ | ๔.๐๐ | ดี |
| ตัวบ่งชี้ที่ 10 ผลการพัฒนาตามจุดเน้นและจุดเน้นที่ส่งผลสะท้อนเป็นเอกลักษณ์ของ  สถานศึกษา | ๕.๐๐ | ๕.๐๐ | ดีมาก |
| **กลุ่มตัวบ่งชี้มาตรการส่งเสริม** |  |  |  |
| ตัวบ่งชี้ที่ 11 ผลการดำเนินงานโครงการพิเศษเพื่อส่งเสริมบทบาทของสถานศึกษา | ๕.๐๐ | ๔.๖๐ | ดีมาก |
| ตัวบ่งชี้ที่ 12 ผลการส่งเสริมพัฒนาสถานศึกษาเพื่อยกระดับมาตรฐาน  รักษามาตรฐานและพัฒนาสู่ความเป็นเลิศที่สอดคล้องกับแนวทางการ ปฏิรูปการศึกษา | ๕.๐๐ | ๔.๐๐ | ดี |
| **คะแนนรวม** | **๑๐๐.๐๐** | **๘๑.๙๓** | **ดี** |

สรุปผลการประเมินคุณภาพภายนอกการศึกษาขั้นพื้นฐาน

 ผลรวมคะแนนประเมินสถานศึกษา ๘๑.๙๓ คะแนน

 มีคุณภาพระดับ ดี

การรับรองมาตรฐานสถานศึกษาระดับการศึกษาขั้นพื้นฐาน

 ผลคะแนนรวมทุกตัวบ่งชี้ ตั้งแต่ 80 คะแนนขึ้นไป 🗹 ใช่ 🞎 ไม่ใช่

 มีตัวบ่งชี้ที่ระดับดีขึ้นไป 10 ตัวบ่งชี้ จาก 12 ตัวบ่งชี้ 🗹 ใช่ 🞎 ไม่ใช่

 ไม่มีตัวบ่งชี้ใดที่มีระดับคุณภาพต้องปรับปรุงหรือต้องปรับปรุงเร่งด่วน 🗹 ใช่ 🞎 ไม่ใช่

 ในภาพรวมสถานศึกษาจัดการศึกษาขั้นพื้นฐาน : ระดับการศึกษาขั้นพื้นฐาน

 🗹 สมควรรับรองมาตรฐานการศึกษา 🞎 ไม่สมควรรับรองมาตรฐานการศึกษา

**ข้อเสนอแนะจากผลการประเมินคุณภาพภายนอก**

 **จุดเด่น จุดที่ควรพัฒนา และข้อแสนอแนะจากการประเมินคุณภาพภายนอกรอบสาม**

 **จุดเด่น**

 **๑. ด้านผลการจัดการศึกษา**

 ๑) ผู้เรียนสุภาพเรียบร้อย มีสัมมาคารวะ มีความกตัญญู เป็นลูกที่ดีของพ่อแม่ เป็นนักเรียนที่ดีของโรงเรียน มีคุณธรรม และมีค่านิยมที่พึงประสงค์

 ๒) ผู้เรียนมีความใฝ่รู้ รักการเรียนรู้ รู้จักการแสวงหาความรู้ด้วยตนเองจากการอ่าน

 ๓) ผู้เรียนมีทักษะในการคิด สามารถปรับตัวอยู่ในสังคมได้

 ๔) สถานศึกษาพัฒนาจุดเน้น จุดเด่น ที่ส่งผลสะท้อนเป็นเอกลักษณ์ของสถานศึกษา คือ โครงการส่งเสริมวงดุริยางค์

 ๕) สถานศึกษาดำเนินโครงการพิเศษที่ส่งเสริมบทบาทของสถานศึกษา คือ โครงการศูนย์เรียนรู้ปรัชญาเศรษฐกิจพอเพียง

 **๒. ด้านการบริหารจัดการศึกษา**

 ผู้บริหารมีความสามารถในระบบการบริหารจัดการและการพัฒนาสถานศึกษาอย่างมีประสิทธิภาพ

 **๓. ด้านการจัดการเรียนการสอนที่เน้นผู้เรียนเป็นสำคัญ**

ครูมีความสามารถในการจัดการเรียนการสอนอย่างมีประสิทธิภาพและเน้นผู้เรียนเป็นสำคัญ

 **๔. ด้านการประกันคุณภาพภายใน**

สถานศึกษามีระบบประกันคุณภาพภายในที่มีประสิทธิภาพ

 **จุดที่ควรพัฒนา**

 **๑. ด้านผลการจัดการศึกษา**

พัฒนาผลสัมฤทธิ์ทางการเรียนของผู้เรียน

 **๒. ด้านการบริหารจัดการศึกษา**

ส่งเสริมบุคลากรให้เข้าใจการดำเนินงานระบบวงจรคุณภาพ

 **๓. ด้านการจัดการเรียนการสอนที่เน้นผู้เรียนเป็นสำคัญ**

๑) จัดระบบการนิเทศติดตามให้เป็นรูปธรรม

 ๒) จัดทำแบบประเมิน การสำรวจข้อมูล การทดสอบก่อน-หลังเรียน

 **ข้อเสนอแนะเพื่อการพัฒนาตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. ๒๕๕๓**

 **๑. ด้านผลการจัดการศึกษา**

๑) ครูควรหาวิธีการพัฒนาผลสัมฤทธิ์ในกลุ่มสาระการเรียนรู้สังคมศึกษา ศาสนาและวัฒนธรรม สุขศึกษาและพลศึกษา และภาษาต่างประเทศ ให้แก่ผู้เรียนที่มีผลสัมฤทธิ์ทางการเรียนต่ำ ให้สูงขึ้น

 ๒) สถานศึกษาเป็นโรงเรียนวิถีพุทธ จึงควรนำเรื่องศีล สมาธิ ปัญญา มาใช้ในการพัฒนาผู้เรียนทั้งการจัดกิจกรรมการเรียนรู้ และการปฏิบัติธรรม โดยเฉพาะเรื่องสมาธิ วิปัสสนา ที่ถูกต้องตามหลัก พุทธศาสนา จะทำให้ผู้เรียนเกิดปัญญา มีความพร้อมในการเรียนรู้ รวมถึงการปฏิบัติตนอยู่ในสังคมได้อย่างมีความสุขและปลอดภัยในการใช้ชีวิต

 **๒. ด้านการบริหารจัดการศึกษา**

การดำเนินงานในบางโครงการไม่ครบถ้วนตามระบบวงจรคุณภาพ ไม่มีการนำผลประเมินไปพัฒนางานในครั้งต่อไป สถานศึกษาควรส่งเสริมให้บุคลากรเข้าใจและดำเนินงานให้ครบถ้วนตามระบบวงจรคุณภาพ (PDCA) เพื่อให้ผลการดำเนินงานมีประสิทธิภาพมากยิ่งขึ้น

 **๓. ด้านการจัดการเรียนการสอนที่เน้นผู้เรียนเป็นสำคัญ**

 ๑) สถานศึกษาควรจัดระบบการนิเทศติดตามให้เป็นรูปธรรม มีข้อมูลสำหรับพัฒนาครูแต่ละคนในด้านต่างๆ อย่างชัดเจน

 ๒) สถานศึกษาควรจัดทำแบบประเมิน การสำรวจข้อมูล และนำข้อมูลมาใช้ประโยชน์สำหรับการพัฒนาผู้เรียนอย่างเป็นรูปธรรมชัดเจน

 **๔. นวัตกรรมหรือตัวอย่างการปฏิบัติที่ดี (Good Practice) ของสถานศึกษาที่เป็นประโยชน์ต่อสังคม**

๑) สถานศึกษามีโครงการส่งเสริมศักยภาพด้าน ICT ของนักเรียน เพื่อให้ผู้เรียนสามารถค้นคว้าหาความรู้ด้วยตนเอง และจัดอบรมให้ชุมชนส่งเสริมให้สามารถใช้เทคโนโลยีในการค้นคว้าหาความรู้

 ๒) โครงการศูนย์การงานอาชีพ โดยจัดให้มีการแลกเปลี่ยนเรียนรู้ระหว่างแม่บ้านในชุมชนกับครู และสถานศึกษานำไปให้ความรู้กับครูในกลุ่มโรงเรียนเครือข่าย

 ทั้งสองโครงการมีการดำเนินงานบรรลุเป้าหมายตามแผน เป็นการปฏิบัติที่ดีที่เป็นแบบอย่างในการส่งเสริมความรู้ให้กับชุมชนและครุในกลุ่มเครือข่าย